**DELO na daljavo 30. 3. do 3. 4. 2020**

**PRVA** ura – enota Urejevalnik besedila

Delo nadaljujemo v modrem snopiču (delovnem zvezku) Slovenščina.si.

1. Preberi besedilo Doba računalnikov, spleta in e-naprav. Če katere od besed ne razumeš, poišči razlago zanjo na spletni strani fran.si.
2. Zelo natančno preberi opomnik na strani 10 (modra podlaga). V opomniku so napisana navodila za oblikovanje besedila (izbira pisave, razmik med vrsticami, velikost črk, oblikovanje naslova …). Podčrtaj, kar se ti zdi bistveno.
3. Preberi besedilo o kulturnem dnevu v 2. nalogi.
4. Besedilo prepiši na računalnik. Če bo šlo, ga oblikuj in pošlji v priponki na moj elektronski naslov.

**Za lažje delo prilagam navodilo za oblikovanje wordovega dokumenta. Navodilo je pripravila učiteljica računalništva v okviru projekta Računalniško opismenjevanje.**